open-index/open-wikipedia-markdown huggingface dataset:
কৃষ্ণনগর ইউনিয়ন, নবীনগর

**কৃষ্ণনগর** বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।

## আয়তন
কৃষ্ণনগর ইউনিয়নের আয়তন ৫,০৬৩ একর (২০.৪৯ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী কৃষ্ণনগর ইউনিয়নের মোট জনসংখ্যা ৩১,০৭৬ জন। এর মধ্যে পুরুষ ১৪,৬৪০ জন এবং মহিলা ১৬,৪৩৬ জন। মোট পরিবার ৫,৭২৩টি। জনসংখ্যার ঘনত্ব প্রতি বর্গ কিলোমিটারে প্রায় ১,৫১৭ জন।

## ইতিহাস

## অবস্থান ও সীমানা
নবীনগর উপজেলার উত্তরাংশে কৃষ্ণনগর ইউনিয়নের অবস্থান। এ ইউনিয়নের পূর্বে বড়াইল ইউনিয়ন, তিতাস নদী ও বিদ্যাকুট ইউনিয়ন; দক্ষিণে তিতাস নদী, নবীনগর পূর্ব ইউনিয়ন,  নবীনগর পৌরসভা ও নবীনগর পশ্চিম ইউনিয়ন; পশ্চিমে বীরগাঁও ইউনিয়ন এবং উত্তরে আশুগঞ্জ উপজেলার লালপুর ইউনিয়ন ও শরীফপুর ইউনিয়ন অবস্থিত।

## প্রশাসনিক কাঠামো
কৃষ্ণনগর ইউনিয়ন নবীনগর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ। এ ইউনিয়নের গ্রামসংখ্যা ১১টি।

## শিক্ষা ব্যবস্থা
২০১১ সালের আদমশুমারি অনুযায়ী কৃষ্ণনগর ইউনিয়নের সাক্ষরতার হার ৩১.৫%।

### শিক্ষা প্রতিষ্ঠান

## যোগাযোগ ব্যবস্থা
ব্রাহ্মণবাড়িয়া টু নবীনগর রোডে পৈরতলা বাসষ্ট্যান্ড  থেকে সি এন জি, অটোরিক্সা বা যে কোন গাড়ী দিয়ে গোকর্ণ, কালিশীমা, বড়াইল হয়ে কৃষ্ণনগর বাজার আসতে মাত্র ১৪ কিলোমিটার পাকা রাস্তা।

## খাল ও নদী
কৃষ্ণনগর ইউনিয়নের প্রধান দুইটি নদী তিতাস নদী ও পাগলা নদী।

## হাট-বাজার
কৃষ্ণনগর বাজার, সিতারামপুর বাজার, খলিল মার্কেট দৌলতপুর, থানারকান্দি বাজার, গৌরনগর চকবাজার, গাজিরকান্দি চকবাজার সহ প্রতিটি গ্রামে রয়েছে একাধিক মুদি মালের দোকান।

## দর্শনীয় স্থান

* কৃষ্ণনগর বড়বাড়ি 
* মধ্যপাড়ার পুরনো বাড়ি (জমিদার ধাঁচের) 
* মধ্যপাড়া চেয়ারম্যান বাড়ীর অভ্যন্তরীণ পুরনো বাড়ি
* মুফতী সাবের বাড়ী (আশ্রাফপুর)

## জনপ্রতিনিধি
* বর্তমান চেয়ারম্যান: **মুফতী আমজাদ হোসাইন আশরাফী**

## আরও দেখুন
* নবীনগর উপজেলা
* নবীনগর থানা
* ব্রাহ্মণবাড়িয়া জেলা

## তথ্যসূত্র

## বহিঃসংযোগ

বিষয়শ্রেণী:নবীনগর উপজেলার ইউনিয়ন
হিমুর একান্ত সাক্ষাৎকার ও অন্যান্য

কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমুর একান্ত সাক্ষাৎকার ও অন্যান্য ১৮তম।

হিমুর একান্ত সাক্ষাৎকার ও অন্যান্য বইটি ২০০৮ সালের ফেব্রুয়ারি মাসে প্রথম প্রকাশিত হয়। অন্বেষা প্রকাশন থেকে বইটি বের হয়। বইটিকে হিমু সিরিজের বই বলা হলেও হিমু সম্পর্কিত মাত্র একটি ছোট গল্প রয়েছে বইটিতে।

## চরিত্রসমূহ
## কাহিনীসংক্ষেপ

## আরও দেখুন
* হুমায়ূন আহমেদ
* হুমায়ূন আহমেদের সৃষ্টিকর্ম

## বহিঃসংযোগ
*গুডরিড্স এ হিমুর একান্ত সাক্ষাৎকার ও অন্যান্য

## তথ্যসূত্র

বিষয়শ্রেণী:২০০৮-এর বই
বিষয়শ্রেণী:২১শ শতাব্দীর উপন্যাস‎
বিষয়শ্রেণী:বাংলা ভাষার উপন্যাস
বিষয়শ্রেণী:২০০৮-এর বাংলাদেশী উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:অন্বেষা প্রকাশনের বই
বিষয়শ্রেণী:হিমু সংক্রান্ত উপন্যাস
একজন হিমু কয়েকটি ঝিঁ ঝিঁ পোকা

নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে একজন হিমু কয়েকটি ঝিঁ ঝিঁ পোকা ৯ম।

একজন হিমু কয়েকটি ঝিঁ ঝিঁ পোকা বইটি ১৯৯৯ সালের মে মাসে প্রথম প্রকাশিত হয়। পার্ল পাবলিকেশন্স থেকে বইটি বের হয়।

## চরিত্রসমূহ
* **[[হিমু]]**
## আরও দেখুন
* হুমায়ূন আহমেদ
* হুমায়ূন আহমেদের সৃষ্টিকর্ম
## বহিঃসংযোগ
* গুডরিড্স এ একজন হিমু কয়েকটি ঝিঁ ঝিঁ পোকা
## তথ্যসূত্র

বিষয়শ্রেণী:১৯৯৯-এর বই
বিষয়শ্রেণী:২০শ শতাব্দীর উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:১৯৯৯-এর বাংলাদেশী উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:পার্ল পাবলিকেশন্সের বই
বিষয়শ্রেণী:হিমু সংক্রান্ত উপন্যাস
আবদুল জলিল (অধ্যাপক)

**অধ্যাপক ড. মুহম্মদ আবদুল জলিল** একজন বাংলাদেশি অধ্যাপক, ফোকলোর গবেষক ও লেখক। তিনি বাংলা একাডেমির একজন ফেলো এবং নর্থ বেঙ্গল ইন্টারন্যাশনাল ইউনিভার্সিটি উপ-উপাচার্য।

## প্রারম্ভিক জীবন
জলিল ১৯৪৮ সালের ৬ জুন সিরাজগঞ্জ জেলার শাহজাদপুর উপজেলার হলদিঘর গ্রামে জন্মগ্রহণ করেন। তার পিতার নাম আহমদ আলী ও মাতার নাম জেলেমুন নেসা। তিনি এই দম্পতির জ্যেষ্ঠ পুত্র। তিনি কলকাতা বিশ্ববিদ্যালয় থেকে ১৯৮৬ সালে পিএইচডি ডিগ্রি অর্জন করেন।

## কর্মজীবন
জলিল বাংলা একাডেমিতে কিছুকাল কাজ করেন। পরবর্তীতে রাজশাহী বিশ্ববিদ্যালয়ের বাংলা বিভাগে শিক্ষকতা করেন। এরপর একই প্রতিষ্ঠানে ফোকলোর, বাংলা, নাট্যকলা ও সঙ্গীত বিভাগের সভাপতির দায়িত্বও পালন করেন।

## গবেষণা ও প্রকাশনা
জলিল অদ্যাবধি ৪৬টি মৌলিক গবেষণাগ্রন্থ ও ৭১টি রচনা করেছেন। এছাড়া তার তিনটি সুখপাঠ্য উপন্যাস ও একটি ছোটগল্পের গ্রন্থ রয়েছে।

### প্রবন্ধসমূহ

* মধ্যযুগের বাংলা সাহিত্যে হিন্দু-মুসলিম সম্পর্ক (১৯৮৩)
* মধ্যযুগের বাংলা সাহিত্যে বাংলা ও বাঙালি সমাজ (১৯৮৮)
* বঙ্গে মগ-ফিরিঙ্গি ও বর্গীর অত্যাচার (১৯৮৮)
* শাহ্ গরীবুল্লাহ্ ও জঙ্গনামা (১৯৮৯)
* বাংলাদেশের সাঁওতাল: সমাজ ও সংস্কৃতি (১৯৯১)
* লোকসাহিত্যের নানা দিক (১৯৯৩)
* বাংলাদেশের উত্তরাঞ্চলের মেয়েলী গীত (১৯৯৪)
* আদিবাসী লোকজীবন ও লোকসাহিত্য: ওরাওঁ (১৯৯৯)
* লোকসংস্কৃতির নানা প্রসঙ্গ (১৯৯৫)
* উত্তরবঙ্গের, বাংলাদেশের ফোকলোর চর্চার ইতিহাস (২০০০)
* বাংলাদেশে বঙ্কিম চর্চা (২০০১)
* লোকচিকিৎসায় তন্ত্র-মন্ত্র (২০০১)
* উত্তরবঙ্গের লোকসঙ্গীত (২০০১)
* লোকসংস্কৃতির অঙ্গনে (২০০২)
* লোকবিজ্ঞান ও লোকপ্রযুক্তি (২০০৪)
* বাংলা বিভাগের পঞ্চাশ বছরের ইতিহাস (রাজশাহী বিশ্ববিদ্যালয় ২০০৫)
* রাজশাহী অঞ্চলের মৃৎশিল্প: শখের হাঁড়ি (২০০৬)
* শাহজাদপুরের ইতিহাস (২০০৮)
* বাংলাদেশে ফোকলোর চর্চার ইতিবৃত্ত (২০০৮)
* বাংলার লোকসংস্কৃতি: লালন-রবীন্দ্রনাথ (২০০৮)

### প্রবন্ধ

* মোগল আমলের বাংলা সাহিত্যে শিক্ষার পরিচয় (পূর্বাচল, ঢাকা, ১৯৭৭)
* মোগল আমলের লোকসংস্কৃতির কয়েকটি দিক (বাংলাদেশ শিল্পকলা একাডেমী, প্রথম বর্ষ, দ্বিতীয় সংখ্যা, শীত, ঢাকা, ১৩৮৪)
* রবীন্দ্র ছোটগল্পে মুসলিম প্রসঙ্গ, রবীন্দ্রনাথের ১৫৭তম জন্মবার্ষিকী উপলক্ষে প্রবন্ধ (নর্থ বেঙ্গল ইন্টারন্যাশনাল ইউনিভার্সিটি, রাজশাহী, ১৭ মে ২০১৮)
* লালনকে জানো মানুষকে জানো, (দৈনিক সোনার দেশ, সাহিত্য সাময়িকী, ১২ অক্টোবর ২০১৮)

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী পুরুষ লেখক
বিষয়শ্রেণী:রাজশাহী বিশ্ববিদ্যালয়ের শিক্ষক
বিষয়শ্রেণী:সিরাজগঞ্জ জেলার ব্যক্তি
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাঙালি লেখক
প্রহ্লাদপুরী মন্দির, মুলতান

প্রহ্লাদপুরী মন্দির  পাকিস্তানের  একটি হিন্দু মন্দির।এটি পাকিস্তানের মুলতানে অবস্থিত।বর্তমানে এই মন্দিরের ধ্বংসাবশেষ দেখা যায়।

## ইতিহাস
এটি প্রহ্লাদের নামে ।কিংবদন্তি প্রাচীন মন্দিরটি  ভক্ত প্রহ্লাদ নৃসিংহ দেবকে নিবেদন করে তৈরি করেন।এখানেই  নৃসিংহ দেব   হিরণ্যকশিপুকে হত্যা করে প্রহ্লাদকে রক্ষা করেছিলেন। তিনি মুলতানের(কাশ্যপ) রাজা  ছিলেন।

মুলতাত মুসলমানদের আক্রমণের পর মুলতানের সূর্য মন্দিরের মতো এই মন্দিরটিও ধ্বংস হয়ে যায়।  মন্দিরটি তার বৈশিষ্ট্য হারিয়ে ফেলে এবং ১৯ শতকের সময় একটি আদর্শ মন্দির হয়ে ওঠে। মন্দিরটি মুলতানের দুর্গে  একটি উচ্চ স্থানে অবস্থিত। হযরত বাহাহুল হক জাকারিয়ার সমাধির সমীপবর্তী।মন্দিরের কাছে একটি মসজিদ নির্মিত হয়েছিল
।এটি শিখ সাম্রাজ্যের  অধীনেও ছিল।এএন খানের মতে শিখ সাম্রাজ্যের  অধীনে মন্দিরটি  পুন তৈরি করা হয়।  ১৮৩১ সালে আলেকজান্ডার বার্নস মন্দির পরিদর্শন করেন এবং জানালেন যে এটি পরিত্যক্ত হয়েছে এবং এর ছাদ ছিল না। ১৮৪২ সালে ব্রিটিশরা মুলতানের মুলকাস  দুর্গে  আক্রমণ করে। একটি কার্তুজ দুর্গের ভিতরে একটি খোলা জানালাতে রাখা ছিল। বাহাউদ্দিন জাকারিয়ার কবর , মন্দির ও  দুর্গটি ক্ষতিগ্রস্ত হয়েছিল।  মুলতানের ঐতিহাসিক স্মৃতি সংরক্ষণের জন্য জরিপ ও গবেষণার জন্য আলেকজান্ডার কানিংহাম ১৮৫৩ খ্রিষ্টাব্দে  পরিদর্শনে আসেন।প্রত্নতত্ত্ব ও জাদুঘর বিভাগে উল্লেখ করেন যে, এটি "বর্গক্ষেত্র এবং ইট মন্দির" ছিল। ছাদকে অবলম্বন দেয়ার জন্য কাঠের স্তম্ভ ছিল। বর্তমান মন্দিরটি ১৮৬১ সালে বদ্বল রাম দাস দ্বারা ১১ হাজার রুপি ব্যয় করে নির্মিত হয়েছিল।

পাকিস্তানের সৃষ্টি হওয়ার পর, অনেক হিন্দু ভারতে চলে যায়। মন্দিরটি দেশের সংখ্যালঘু হিন্দুদের দ্বারা পরিচালিত হয়েছিল। নরসিংহ দেবের মূর্তি বাবা নারায়ণ দাস বাটরাকে ভারতে আনা হয়। এটা এখন  হরিদ্বারের একটি মন্দিরে সংরক্ষিত করা হয়েছে।১৯৯২ সালে অযোধ্যার বাবরি মসজিদ  ধ্বংস করা হলে পাকিস্তানের মুসলিম জনতা মন্দিরটি ধ্বংস করেছিল।

## গুরুত্ব
এটি একটি প্রাচীন মন্দির।  বিশ্বাস করা হয় যে, মন্দিরটি প্রহ্লাদ মন্দিরের স্থানে অবস্থিত।কেউ কেউ বিশ্বাস করেন যে হোলিকা দহন পালন শুরু হয়েছে এখান থেকে।

## বর্তমান অবস্থা
১৯৯২ সালের ধ্বংসাবশেষের পর ও মন্দিরটি বিদ্যমান থাকে।২০০৬ সালে পাকিস্তানের মন্ত্রী  বাহা-উদ-দ্বীন যাকারিয়ার ওরসের  সময় ওজু করার সুবিধা ও ২০০৮ সালে মন্দির প্রাঙ্গনে লঙ্গর (সুফিবাদ)  সুবিধা  তৈরি করতে নির্দেশ দেন। ।  কিছু এনজিও একে পাকিস্তানের সংবিধান লঙ্ঘন করার অভিযোগে অভিযুক্ত করেছে।তারা এই ধারণাকে উত্থাপিত করেছিল যে, অন্য ধর্মের মন্দিরের ভিতরে একটি মুসলিম ভবন স্থাপন করা উচিত নয়। আদালত দ্বারা এর নির্মাণ বন্ধ করা হয়।
## আরও দেখুন
* পাকিস্তানে হিন্দুধর্ম
* ইভাকওয়ে ট্রাস্ট সম্পত্তি বোর্ড
* মাঙ্কিয়ালা স্তূপ
* হিংলাজ
* কালাত কালী মন্দির
* কটাস রাজ মন্দির
* মুলতান সূর্য মন্দির
* সাধ বেলো দ্বীপ মন্দির
* শিবহরকরায়
* অমরকোট শিব মন্দির
* বরুণদেব মন্দির
* তিল্লা জোগিয়াঁ মন্দির
* পাকিস্তান
* পাকিস্তানের শহরগুলির তালিকা
## তথ্যসূত্র

## বহিঃসংযোগ
*  [Http://ikashmir.net/sgodbole/multan.html প্রহ্লাদপুরী মন্দিরের নরসিংহ স্তম্ভ (থাম) চিত্র]

বিষয়শ্রেণী:ধ্বংসপ্রাপ্ত হিন্দু মন্দির
বিষয়শ্রেণী:পাকিস্তানের হিন্দু মন্দির
বিষয়শ্রেণী:পাকিস্তানের পাঞ্জাবের হিন্দু মন্দির
বিষয়শ্রেণী:মুলতানে ভবন এবং কাঠামো
বাল্মীকি মন্দির, লাহোর

**বাল্মীকি মন্দির** (উর্দু‌ঃ والمیکی مندر  ) পাকিস্তানের  লাহোরের  বাল্মীকিকে উৎসর্গীকৃত একটি হিন্দু মন্দির।   মন্দির পরিচালিত হয়  পাকিস্তান হিন্দু কাউন্সিল এবং ইভাকুই ট্রাস্ট সম্পত্তি বোর্ড  দ্বারা পরিচালিত হয়।  কৃষ্ণ মন্দির এবং বাল্মীকি মন্দির লাহোরের একমাত্র দুটি কার্যকরী হিন্দু মন্দির। 

লাহোরের আয়নাবাজার এলাকায় অবস্থিত ১২০০ বছরের পুরোনো হিন্দু মন্দিরটি এতোদিন বেআইনিভাবে প্রায় ২০ বছর দখলে রেখেছিল এক খ্রিস্টান পরিবার। ২০২২ সালে দেশটির আদালতে দীর্ঘ আইনি লড়াইয়ের পর মন্দিরটিকে পুনরুদ্ধারে করতে সক্ষম হয়েছে পাকিস্তানের সংখ্যালঘুদের উপাসনাগৃহগুলোর তত্ত্বাবধানের দায়িত্বে থাকা ইভাকুই ট্রাস্ট সম্পত্তি বোর্ড (ইটিপিবি)।

## আরো দেখুন

* পাকিস্তানে হিন্দুধর্ম 
* পাকিস্তানে সংখ্যালঘু মেয়েদের জোরপূর্বক ধর্মান্তরিতকরণ 

## তথ্যসূত্র


বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:পাকিস্তানে হিন্দুধর্ম
বিষয়শ্রেণী:লাহোরের হিন্দু মন্দির
বিষয়শ্রেণী:৯ম শতাব্দীর হিন্দু মন্দির
বিষয়শ্রেণী:২০০৬-এ পাকিস্তানে প্রতিষ্ঠিত
বিষয়শ্রেণী:পাকিস্তানের পাঞ্জাবের হিন্দু মন্দির
বিষয়শ্রেণী:২০০৬-এ পাকিস্তান
বিষয়শ্রেণী:পাকিস্তানের রাজনৈতিক ইতিহাস
লব মন্দির

**লব মন্দির** হল পাকিস্তানের লাহোর শহরে লাহোর দুর্গে অবস্থিত একটি হিন্দু মন্দির। এই মন্দিরটি হিন্দু দেবতা রামের পুত্র লবের মন্দির। কথিত আছে, লাহোর শহরটি লবেরই নামাঙ্কিত।

## নাম-ব্যুৎপত্তি
*দেশোয়া ভগ* গ্রন্থে লাহোর শহরটিকে "লবপোর" নামে অভিহিত করা হয়েছে, যা নির্দেশ করে এই শহরটি রামের লবের নামাঙ্কিত। রাজপুতানার প্রাচীন বর্ষপঞ্জিগুলিতে এই শহরটিকে "লোহ্‌ কোট" (অর্থাৎ "লোহের দুর্গ") নামে অভিহিত করা হয়েছে। এই লোহ্‌ শব্দটিও রামের পুত্র লবকে নির্দেশ করে।

## ইতিহাস
মৌখিক কিংবদন্তি অনুযায়ী, লাহোর শহরটি প্রাচীনকালে "লবপুরী" (সংস্কৃত ভাষায় শব্দটির অর্থ "লবের শহর") নামে পরিচিত ছিল এবং রাম ও সীতার পুত্র রাজকুমার লব এই শহরটি প্রতিষ্ঠা করেছিলেন। তাঁর দাদা রাজকুমার কুশ প্রতিষ্ঠা করেন কসুর শহরটি।

বর্তমানে লাহোর দুর্গে লবের একটি পরিত্যক্ত মন্দির দেখা যায়। লব নামটিকে এই অঞ্চলে "লোহ্‌" উচ্চারণও করা হয়। সেই থেকে "লোহ্‌-আওয়ার" বা "লোহের দুর্গ" কথাটি এসেছে।

লাহোর সংক্রান্ত সবচেয়ে পুরনো প্রামাণিক নথিটি হল ৯৮২ সালে কোনও এক অজ্ঞাতনামা লেখকের লেখা *[[হুদুদ উল-'আলাম মিন আল-মাশরিক ইলা আল-মাঘরিব|হুদুদ-ই-আলাম]]* (*বিশ্বের অঞ্চলসমূহ*)। ১৯২৭ সালে ভ্লাদিমির ফেডেরোভিচ মিনোরস্কি বইটি ইংরেজিতে অনুবাদ করেন। বইটি লাহোর থেকেই প্রকাশিত হয়। এই বইটি থেকে জানা যায়, সেই সময় লাহোর ছিল একাধিক সুন্দর মন্দির, বড়ো বড়ো বাজার ও ফলের বাগানে ভরা একটি ছোটো শহর। এই গ্রন্থেই বলা হয়েছে শহরে জনবসতি-ঘেরা দু'টি বড়ো বাজার ছিল এবং এও বলা হয়েছে যে, কাদামাটির বেড়া দিয়ে দু'টি বসত এলাকাকে একটি এলাকায় পরিণত করা হয়েছিল। মূল নথিটি এখন ব্রিটিশ মিউজিয়ামে রক্ষিত আছে।

অতীতে লাহোর শহরটিকে নানা নামে অভিহিত করা হত। ঠিক কবে এই শহরটি স্থাপিত হয়েছিল, তা জানা যায় না। কোনও কোনও ঐতিহাসিকের মতে, এই শহরটি ৪০০০ বছরের পুরনো। অবশ্য বিভিন্ন ঐতিহাসিক প্রমাণ থেকে মনে করা হয়, শহরটি অন্তত ২০০০ বছরের পুরনো। দক্ষিণ এশিয়ার প্রধান বাণিজ্য ও সামরিক পথের উপর অবস্থিত লাহোর শহরটিতে অতীতে অনেক রাজবংশ ও যাযাবর উপজাতি শাসন ও লুণ্ঠন করেছিল।

## আরও দেখুন
* পাকিস্তানে হিন্দুধর্ম
* লাহোরের মন্দিরগুলির তালিকা
* কুশ
* হিন্দুধর্ম অনুযায়ী কুশের নামাঙ্কিত শহর
* পাকিস্তানের হিন্দু মন্দিরগুলির তালিকা

## তথ্যসূত্র

বিষয়শ্রেণী:পাকিস্তানের হিন্দু মন্দির
বিষয়শ্রেণী:লাহোরের হিন্দু মন্দির
বিষয়শ্রেণী:লাহোরে হিন্দুধর্ম
বিষয়শ্রেণী:২০০৬-এ পাকিস্তান
বিষয়শ্রেণী:পাকিস্তানের রাজনৈতিক ইতিহাস
সানী জুবায়ের

**সানী জুবায়ের** (জন্ম ২ ডিসেম্বর ১৯৭৩) একজন বাংলাদেশি গায়ক, সুরকার ও সঙ্গীত পরিচালক। অনিল বাগচীর একদিন চলচ্চিত্রের সঙ্গীত পরিচালনার জন্য ২০১৫ সালে তিনি শ্রেষ্ঠ সঙ্গীত পরিচালক হিসেবে জাতীয় চলচ্চিত্র পুরস্কার লাভ করেন।

## প্রারম্ভিক জীবন
সানী ১৯৭৩ সালের ২ ডিসেম্বর পুরনো ঢাকায় জন্মগ্রহণ করেন। তার পিতার নাম মোহাম্মদ হামিদুল্লাহ ও মাতার নাম খুরশিদ জাহান। তার নানা ছিলেন কবি খান মোহাম্মদ মঈনউদ্দীন।  সানী সেইন্ট গ্রেগরী উচ্চ বিদ্যালয় থেকে মাধ্যমিক ও নটর ডেম কলেজ থেকে উচ্চ মাধ্যমিক সম্পন্ন করেন। প্রথমজীবনে তিনি তাদের পারিবারিক বন্ধু গোবিন্দ রবিদাশের কাছ থেকে ভারতীয় শাস্ত্রীয় সংগীতে প্রাথমিক শিক্ষা লাভ করেন।

১৯৯৩ সালে ভারতের পাতিয়ালা ঘরনা সংগীতের শিষ্যত্ব গ্রহণ করেন এবং সেখানে ওস্তাদ মাজহার আলী খান ও যাওয়াদ আলী খানের কাছে হিন্দুস্তানি শাস্ত্রীয় সংগীত শিক্ষা লাভ করেন। এরপর ২০০১ সালে সুইডেনের স্টকহোমের *রয়েল কলেজ অব মিউজিক* নামক শিক্ষাপ্রতিষ্ঠানে ভর্তি হন এবং সেখানে থেকে ২০০৬ সালে পশ্চিমা শাস্ত্রীয় সঙ্গীতের উপর স্নাতকোত্তর ডিগ্রি অর্জন করেন।

## কর্মজীবন
সানী অ্যালাইয়্যান্স ফ্রাঞ্চাইজ ডি ঢাকা নামে একটি প্রতিষ্ঠানে পাঁচ বছর সঙ্গীতের উপর শিক্ষকতা করেন। ২০০৩ সালে তিনি বাংলাদেশের ষড়ঋতু ও এর প্রকৃতির পরিবর্তন নিয়ে *দ্য গোল্ডেন ল্যান্ড* নামে একটি অর্কেস্ট্রা অ্যালবাম প্রকাশ করেন। ২০১৫ সালে ঘাসফুল চলচ্চিত্রের মাধ্যমে তিনি চলচ্চিত্রে সঙ্গীত পরিচালনা করা শুরু করেন। এরপর, অনিল বাগচীর একদিন (২০১৫), আঁখি ও তার বন্ধুরা (২০১৭) ও কালের পুতুল (২০১৮) চলচ্চিত্রে সঙ্গীত পরিচালনা করেন। বর্তমানে তিনি *রয়্যাল ইন্সটিটিউট অব মিউজিক বাংলাদেশ* নামের একটি সঙ্গীত শিক্ষা প্রতিষ্ঠান পরিচালনা করছেন।

## অ্যালবাম
সানীর ৮টি একক অ্যালবাম প্রকাশিত হয়েছে যার মধ্যে প্রথমটি প্রকাশিত হয় ১৯৯৮ সালে। অ্যালবামগুলো হলো, *সারা*, *আপনা খায়াল* (২০০৩), *নির্জন স্বাক্ষর* (২০০৩), *অজস কবিতা*, *যুগল সন্ধি*, *অদ্ভুত আঁধার এক*, *চাঁদের সরোবরে* এবং নজরুল সংগীতের অ্যালবাম *কেনো মেঘেরও ছায়া* (২০১২)।

## তথ্যসূত্র

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা জেলার ব্যক্তি
বিষয়শ্রেণী:বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী সুরকার
বিষয়শ্রেণী:শ্রেষ্ঠ সঙ্গীত পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশী গায়ক-গীতিকার
বিষয়শ্রেণী:বাংলাদেশী সঙ্গীত পরিচালক
বিষয়শ্রেণী:বাংলাদেশী সঙ্গীতজ্ঞ
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
কালী মন্দির, কলাত

**কলাত কালী মন্দির** (ব্রাহুই/) হল পাকিস্তানের বেলুচিস্তান প্রদেশের কলাত শহরে অবস্থিত হিন্দু দেবী কালীর একটি মন্দির।

## ইতিহাস
কলাতের মোট জনসংখ্যার ২ শতাংশ হিন্দু। এছাড়াও কিছু হিন্দু হিন্দকোওয়ান বণিক এখানে বসতি স্থাপন করেছিলেন।

কলাতের কালী মন্দিরটি পূর্বতন কলাত রাজ্যের নগরদুর্গের পাদদেশে অবস্থিত। এই মন্দিরটি দক্ষিণ এশিয়ায় ইসলামের আগমনের আগেই নির্মিত হয়েছিল।

কথিত আছে, স্থানীয় বালোচদের কিংবদন্তি নায়ক সেওয়া কলাত শহরটি প্রতিষ্ঠা করেন এবং তারই নামানুসারে এটির নামকরণ করা হয় কলাত-ই সেওয়া (সেওয়ার (কলাত (দুর্গ)|দুর্গ]])।

## আরও দেখুন
* পাকিস্তানে হিন্দুধর্ম

## তথ্যসূত্র

## বহিঃসংযোগ
*Kalat district - The Planning and Development Department of the Government of Balochistan

বিষয়শ্রেণী:পাকিস্তানের হিন্দু মন্দির
বিষয়শ্রেণী:পাকিস্তানের কালীমন্দির
আস্তোর জেলা

**অ্যাস্তর** () পাকিস্তানের গিলগিত-বালতিস্তান প্রদেশের দশটি জেলার মধ্যে অন্যতম একটি জেলা। জেলাটিতে অ্যাস্তর উপত্যকা রয়েছে (অ্যাস্তর শহরে অবস্থিত)। ভৌগোলিক অবস্থান অনুযায়ী জেলাটির পশ্চিমে ডায়মার জেলা (যেটি ২০০৪ সালে আলাদা করা হয়েছিল), পূর্ব দিকে গিলগিত জেলা, পূর্বে স্কার্দু জেলা ও দক্ষিণে খাইবার-পাখতুনখুয়া এবং আজাদ কাশ্মিরের নীলাম জেলার সীমানা ঘিরে রেখেছে। ১৯৯৮ সালের আদমশুমারীর হিসাব অনুসারে অ্যাস্তর জেলার জনসংখ্যা ছিল প্রায় ৭১,৬৬৬ জন।

## উপত্যকা
অ্যাস্তর উপত্যকাটি ৫,০৯২ বর্গ কিমি এবং ২৬০০ মিটার উচ্চতা অবস্থান করে গঠিত হয়েছে।

## জলবায়ু
অ্যাস্তর উপত্যকায় গ্রীষ্মকালে মাঝারি জলবায়ু বিরাজমান। শীতকালে এটি প্রধান উপত্যকায় ৬ ইঞ্চি (১৫ সেমি) এবং পাহাড়ী অঞ্চলে ২-৩ ফুট (৬০-৯০ সেমি) পর্যন্ত বরফ পড়ে জমা হতে পারে। মিরমালিক উপত্যকায় এটি ফেব্রুয়ারিতে ৬ ফুট (১.৮ মিটার) পর্যন্ত তুষারপাত হয়ে থাকে।

## ভাষা
উপত্যকায় কথিত প্রধান ভাষা বা মাতৃভাষা হচ্ছে শিনা। পাকিস্তানের জাতীয় ভাষা উর্দু এখানে দ্বিতীয় সর্বাধিক ব্যবহৃত ভাষা হিসেবে পরিচিত। এই অঞ্চলটিতে ব্যবহৃত শিনের বিভিন্ন উপভাষা প্রচলিত রয়েছে। যেহেতু গ্রীষ্মকালীন মাসগুলিতে অ্যাস্তরে বেশকিছু পর্যটন এলাকা রয়েছে, যেমান: তারাশিং বা অস্টোরের স্থানীয় অঞ্চল। পর্যটন এলাকা হিসেবে এখানকার পুলিশ ইংরেজি ভাষায় কথা বলতে পারে।

## তথ্যসূত্র


বিষয়শ্রেণী:গিলগিত-বালতিস্তানের জেলা
দ্য হিটম্যানস ওয়াইফস বডিগার্ড

**দ্য হিটম্যানস ওয়াইফস বডিগার্ড** একটি প্যাট্রিক হিউজেস পরিচালিত একটি আসন্ন হলিউড চলচ্চিত্র, যেটি ২০২১ সালে মুক্তি পায়। এটি *হিটম্যানস বডিগার্ড* (২০১৭) এর সিক্যুয়েল।  চলচ্চিত্র তারকা রায়ান রেনল্ডস , স্যামুয়েল এল। জ্যাকসন , সালমা হায়েক , ফ্রাঙ্ক গ্রিলো , রিচার্ড ই. গ্রান্ট , টম হপার , আন্তোনিও বান্দেরাস এবং মরগান ফ্রিম্যান চলচ্চিত্রটিতে অভিনয় করেছেন।

## অভিনয়ে

* রায়ান রেনল্ডস - মাইকেল ব্রাইস
* স্যামুয়েল এল. জ্যাকসন -
দারিয়াস কিনকেইড
* সালমা হায়েক - সোনিয়া কিনকেইডের 
* ফ্রাঙ্ক গ্রিলো 
* মরগান ফ্রিম্যান 
* আন্তোনিও বান্দেরাস 
* রিচার্ড ই. গ্রান্ট - মি. সেইফার্ট
* টম হুপার - মাগনুসন

## নির্মাণ
২০১৮ সালের মে মাসে ঘোষণা করা হয়েছিল যে, রায়ান রেনল্ডস , স্যামুয়েল এল. জ্যাকসন এবং সালমা হায়েক *হিটম্যানস বডিগার্ড* (২০১৭) এর সিক্যুয়েলে অভিনয় করতে পারেন। এরপর এই তিন তারকা চলচ্চিত্রটিতে অভিনয়ের জন্য চুক্তিবদ্ধ হন। ২০১৯ সালের মার্চ মাসে ফ্র্যাঙ্ক গ্রিলো , মরগান ফ্রিম্যান , আন্তোনিও বান্দেরাস, টম হুপার, এবং রিচার্ড ই. গ্রান্ট চলচ্চিত্রটির অভিনয়শিল্পীর তালিকায় যুক্ত হন।

২০১৯ সালের ২৯ মার্চ ইউরোপে চলচ্চিত্রটির চিত্রগ্রহণ শুরু হয়। চলচ্চিত্রটির চিত্রগ্রহণ ইতালি , ক্রোয়েশিয়া , স্লোভেনিয়া , বুলগেরিয়া এবং যুক্তরাজ্যে অনুষ্ঠিত হবে।

## তথ্যসূত্র

বিষয়শ্রেণী:পরবর্তী কিস্তির চলচ্চিত্র
বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:২০২১-এর চলচ্চিত্র
বিষয়শ্রেণী:২০২১-এর মারপিটধর্মী রোমাঞ্চকর চলচ্চিত্র
বিষয়শ্রেণী:মার্কিন ধারাবাহিক চলচ্চিত্র
বিষয়শ্রেণী:ইউরোপে সন্ত্রাসবাদ সম্পর্কিত চলচ্চিত্র
বিষয়শ্রেণী:ইতালির পটভূমিতে চলচ্চিত্র
বিষয়শ্রেণী:রোমের পটভূমিতে চলচ্চিত্র
বিষয়শ্রেণী:কোভিড-১৯ মহামারীর কারণে স্থগিত চলচ্চিত্র
বিষয়শ্রেণী:ইতালিতে ধারণকৃত চলচ্চিত্র
বিষয়শ্রেণী:যুক্তরাজ্যে ধারণকৃত চলচ্চিত্র
বিষয়শ্রেণী:সামিট এন্টারটেইনমেন্টের চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:২০২০-এর দশকের মার্কিন চলচ্চিত্র
দাবাং ৩

**দাবাং ৩** একটি ২০১৯ সালে মুক্তিপ্রাপ্ত ভারতীয় হিন্দি ভাষার অ্যাকশন কমেডি চলচ্চিত্র, যেটি পরিচালনা করেছেন প্রভু দেবা এবং প্রযোজনা করেছেন সালমান খান এবং আরবাজ খান। চলচ্চিত্রটি নির্মিত হয়েছে সালমান খান ফিল্মস এবং আরবাজ খান প্রোডাকাশন্স এর ব্যানারে। চলচ্চিত্রটি *দাবাং* চলচ্চিত্র ধারাবাহিকের তৃতীয় কিস্তি। চলচ্চিত্রটির গল্প লিখেছেন দিলীপ শুক্লা। চলচ্চিত্রটির গল্প মধ্যপ্রদেশের এক শহরকে ঘিরে।  এই চলচ্চিত্রটিতে সালমান খান, সোনাক্ষী সিনহা, সাই মাঞ্জরেকর, আরবাজ খান, মাহি গিল ও সুদীপ প্রধান চরিত্রে অভিনয় করেছেন। চলচ্চিত্রটি ২০১৯ সালের ২০ ডিসেম্বর মুক্তি পায়।

## অভিনয়ে

* সালমান খান - এএসপি চুলবুল পাণ্ডে
* সুদীপ - বালি সিং
* সোনাক্ষী সিনহা - রাজ্জো পাণ্ডে
* সাই মাঞ্জরেকর - খুশি
* আরবাজ খান - মাখনচাঁদ "মক্ষী" পাণ্ডে
* মাহি গিল - নির্মলা পাণ্ডে
* প্রমোদ খান্না - প্রজাপতি পাণ্ডে
* তিন্নু আনন্দ - মাস্টারজি
* নিকিতিন ধীর - চুন্নি
* শংকর যাদব - কালা
* গিরিশ তৌরানি - রাজ শর্মা
* মানজিত সিং - রাজু
* আলেকজান্ডার আব্বাস চৌহান
* ইখাত্তার সিং
* শ্রাবণ সাগর
* যুধিষ্ঠির সিং ভাটি
* সারাংশ তানেজা

## নির্মাণ
২০১৩ সালে বিভিন্ন সংবাদমাধ্যমে খবর প্রকাশিত হয় যে, *দাবাং ৩* হবে *দাবাং* চলচ্চিত্র ধারাবাহিকের একটি প্রিক্যুয়েল।  ২০১৪ সালে আরবাজ খান নিশ্চিত করেছিলেন যে, *দাবাং ৩* চলচ্চিত্রের কাজ খুব তাড়াতাড়িই শুরু হবে। ২০১৫ সালের মার্চ মাসে আরবাজ খান জানান যে, তিনি *দাবাং ৩* পরিচালনা করবেন না। এর পরের মাসে তিনি আরো জানান যে, *দাবাং ৩* চলচ্চিত্র সম্পর্কিত কাজ শুরু হতে এক দুই বছর লাগতে পারে। ২০১৬ সালের আগস্টে বহু জল্পনাকল্পনার অবসান ঘটিয়ে প্রধান নারী চরিত্রে সোনাক্ষী সিনহার অভিনয়ের বিষয়টা নিশ্চিত হয় এবং আরেকটি নারী চরিত্রে আরেক অভিনেত্রীকে দেখা যেতে পারে। পরে, সেই মাসে জানা যায় যে, কাজলকে
আরেকটি নারী চরিত্রে অভিনয়ের প্রস্তাব দেওয়া হয়েছিল কিন্তু, তাঁর চরিত্রটি সালমান খান অভিনীত চরিত্রের মত শক্তিশালী নয় বলে তিনি তা প্রত্যাখ্যান করেছিলেন। পরবর্তীতে সাই মাঞ্জরেকরকে উক্ত চরিত্রে ভূমিকা প্রদানের সুযোগ দেওয়া হয়।

২০১৭ সালের অক্টোবরে চলচ্চিত্রটির কাহিনিকারেরা চলচ্চিত্রটির পাণ্ডুলিপি লেখা শুরু করেছেন বলে খবর বেরিয়েছিল এবং আরো খবর বেরিয়েছিল যে, চলচ্চিত্রটির নির্মাণ ২০১৮ সালের মাঝামাঝিতে আরম্ভ হবে। এর পরের মাসে আরবাজ খান নিশ্চিত করেছিলেন যে, প্রভূ দেবা চলচ্চিত্রটি পরিচালনা করবেন। ২০১৮ সালের মার্চে প্রভূ দেবা নিশ্চিত করেছিলেন যে, তিনিই চলচ্চিত্র পরিচালনা করবেন এবং সালমান খান , সোনাক্ষী সিনহা এবং আরবাজ খান চলচ্চিত্রটিতে তাঁদের পূর্বচরিত্রে অভিনয় করবেন। এরপর, খবর বের হয় যে,
সাজিদ-ওয়াজিদ আবারো চলচ্চিত্রটির গান রচনা করবেন। ২০১৯ সালের ৩১ মার্চ সালমান খান ও আরবাজ খান চলচ্চিত্রটির চিত্রগ্রহণের জন্য ইন্দোরে আসেন। ২০১৯ সালের এপ্রিল মাসের এক তারিখে চলচ্চিত্রটির চিত্রগ্রহণ শুরু হয়। চলচ্চিত্রটি ২০১৯ সালের ২৫ ডিসেম্বর মুক্তি পাবে।

## সংগীত
চলচ্চিত্রটির গানগুলি রচনার সাথে যুক্ত আছেন সাজিদ-ওয়াজিদ ও সন্দ্বীপ শিরোদকর।

## তথ্যসূত্র

## বহিঃসংযোগ
*
* বলিউড হাঙ্গামায় ''দাবাং ৩''

বিষয়শ্রেণী:২০১৯-এর চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় ধারাবাহিক চলচ্চিত্র
বিষয়শ্রেণী:২০১০-এর দশকের সিক্যুয়াল চলচ্চিত্র
বিষয়শ্রেণী:মাসালা চলচ্চিত্র
বিষয়শ্রেণী:ভারতীয় মারপিটধর্মী চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:মধ্যপ্রদেশে ধারণকৃত চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:প্রতিশোধ বিষয়ক ভারতীয় চলচ্চিত্র
বিষয়শ্রেণী:মধ্যপ্রদেশের পটভূমিতে চলচ্চিত্র
তাসনোভা হক এলভিন

**তাসনোভা হক এলভিন** একজন বাংলাদেশি মডেল ও অভিনেত্রী।  লাক্স চ্যানেল আই সুপারস্টারের শীর্ষ ১৫ প্রতিযোগী হিসাবে তাসনোভা এলভিন মিডিয়া অঙ্গনে তার যাত্রা শুরু করেন। তিনি বর্তমানে ব্যাচেলর পয়েন্ট, *কাচের পুতুল*, *খানদানি মঞ্জিল* এবং *মিস্টার টেনশন* এর মত টেলিভিশন ধারাবাহিকে কাজ করছেন।

## প্রারম্ভিক জীবন
তাসনোভা এলভিন ১৯৯০ সালের ২৬ এপ্রিল ব্রাহ্মণবাড়িয়ায় জন্মগ্রহণ করেন। তিনি আমেরিকান ইন্টারন্যাশনাল ইউনিভার্সিটি, বাংলাদেশ থেকে বিবিএ ডিগ্রি লাভ করেন। তার বাবা একজন ব্যবসায়ী এবং মা হলেন গৃহিণী।

## কর্মজীবন
তাসনোভা এলভিন 'প্রাণ ম্যাংগো জুস প্যাক' এর বিজ্ঞাপনচিত্রে অভিনয়ের মাধ্যমে অভিনয়জগতে পা রাখেন। ২০১৩ সালে তিনি *রুম ডেট* শিরোনামের এক টেলিভিশন নাটকে অভিনয় করেন।

## ব্যক্তিগত জীবন
২০১৭ সালের মার্চ মাসের ২৬ তারিখে তিনি ফাহাদ রিয়াজীর সাথে বিবাহবন্ধনে আবদ্ধ হন।

## উল্লেখযোগ্য টিভি নাটক ও টেলিফিল্ম

## তথ্যসূত্র

## বহিঃসংযোগ
* 
* 
* 

বিষয়শ্রেণী:ব্রাহ্মণবাড়িয়া জেলার অভিনয়শিল্পী
বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী অভিনেত্রী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:আমেরিকান ইন্টারন্যাশনাল ইউনিভার্সিটি-বাংলাদেশের প্রাক্তন শিক্ষার্থী
বিষয়শ্রেণী:বাংলাদেশী নারী মডেল
বিষয়শ্রেণী:ব্রাহ্মণবাড়িয়া জেলার ব্যক্তি
দক্ষিণেশ্বর মেট্রো স্টেশন

**দক্ষিণেশ্বর মেট্রো স্টেশন** কলকাতা মেট্রোর উত্তর-দক্ষিণ লাইনের উত্তরের প্রান্তিক  স্টেশন। এটি উত্তর ২৪ পরগনা জেলায় দক্ষিণেশ্বর রেল স্টেশন ও দক্ষিণেশ্বর মেট্রো স্টেশন রোডের মাঝে অবস্থিত। স্টেশনটিতে ২০২০ সালের ডিসেম্বর মাসে পরীক্ষামূলক ভাবে ট্রেন চলাচল শুরু হয় এবং ২২ ফেব্রুয়ারি , ২০২১ জনসাধারণের জন্য চালু হয়। দক্ষিণেশ্বর আপ ও দক্ষিণেশ্বর ডাউন ট্রেন দ্বারা রেল পরিষেবা পরিবেশন করা হয়। স্টেশনে দুটি রেল ট্র্যাক ও দুটি পার্শ্ব প্ল্যাটফর্ম রয়েছে।

দক্ষিণেশ্বর মেট্রো স্টেশনটি চালু হলে এটি কলকাতা মেট্রোর লাইন ১-এর উত্তর টার্মিনাল হিসাবে কাজ করবে।

## অবস্থান
এই স্টেশনটি দক্ষিণেশ্বর এলাকাতে অবস্থিত। স্টেশনের ভৌগোলিক অবস্থান হল  । স্টেশনটির পূর্ববর্তী স্টেশন হল  ১.৭৬ কিলোমিটার দূরে অবস্থিত বরাহ নগর মেট্রো স্টেশন।

## ইতিহাস
### পরিকল্পনা ও নির্মাণ
দমদম থেকে দক্ষিণেশ্বর (৬.২০ কিমি [৩.৮৫ মাইল]) পর্যন্ত উত্তরমুখী সম্প্রসারণের অনুমোদন করা হয়েছিল এবং ২০১০-১১ সালের রেল বাজেটে ₹২২৭.৫৩ কোটি (₹৪১১ কোটি বা ২০১৯ সালে ইউএস$৫৮ মিলিয়নের সমতুল্য) ব্যয়ে ধার্য সহ অন্তর্ভুক্ত করা হয়েছিল। ২০১৭ সালে স্টেশন ও বিভাগের জন্য নির্মাণ কাজ শুরু হয়েছিল। ২০১৯ সালের জুন মাস নাগাদ, নোয়াপাড়া ও দক্ষিণেশ্বরের মধ্যে ভায়াডাক্ট বা উড়াল পথের ৯৫ শতাংশেরও বেশি সম্পন্ন হয়েছিল, এবং সিগন্যালিং সিস্টেম ও ট্র্যাক স্থাপনের কাজ শুরু হয়েছিল।

### বিলম্ব
২০১৭ সালের ডিসেম্বর মাসের তথ্য অনুযায়ী, দক্ষিণেশ্বর স্টেশন পর্যন্ত মেট্রো লাইন ২০১৯ সালের মে মাসের মধ্যে চালু হওয়ার কথা ছিল। কিন্তু ভায়াডাক্ট বা উড়াল পথের নির্মাণ এবং সিগন্যালিং সিস্টেম ও ট্র্যাক স্থাপনের কাজ সম্পন্ন না হওয়ায় নির্ধারিত সময়ের মধ্যে স্টেশনটি চালু করা সম্ভব হয়নি। কোভিড-১৯ মহামারীর কারণে স্টেশনে ট্রেনের পরীক্ষামূলক চলাচলে বিলম্ব ঘটেছিল।

স্টেশনটি ২০২১ সালের ২২ ফেব্রুয়ারি প্রধানমন্ত্রী নরেন্দ্র মোদী উদ্বোধন করেছিলেন।

## স্টেশন বিন্যাস
এনভিআরএল দ্বারা দ্বারা নকশাকৃত  স্টেশনে দুটি পার্শ্ব প্ল্যাটফর্ম রয়েছে, যাদের প্রতিটির সঙ্গে একটি করে রেল ট্র্যাক যুক্ত রয়েছে, পাশাপাশি নিম্ন মেজানাইন ও প্ল্যাটফর্মের মধ্যে টি সিঁড়ি রয়েছে।

কলকাতা মেট্রোর লাইন ১-এর অন্তর্গত দক্ষিণেশ্বর মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত।

### নকশা
### প্রবেশ এবং প্রস্থান
### ট্র্যাক বিন্যাস

## সংযোগ

### রেল
এটি সরাসরি দক্ষিণেশ্বর রেলওয়ে স্টেশনের সাথে সংযুক্ত, যা কলকাতা কর্ড লিঙ্কের একটি স্টেশন। 

### ফেরি
স্টেশনটি মা ভবতারিণী জেটি ঘাটের মাধ্যমে ফেরির সাথেও সংযুক্ত, যা স্টেশন থেকে প্রায় ৩৫০ মিটার দূরে অবস্থিত। উত্তরপাড়া, বেলুড় মঠ, বাগবাজার, হাওড়া, শিপিং কর্পোরেশন ঘাট ( মিলেনিয়াম পার্কের কাছে) এবং চাঁদপাল ঘাটের সঙ্গে ফেরি যোগাযোগ রয়েছে। 
## আরও দেখুন
* কলকাতা মেট্রোর স্টেশনগুলির তালিকা

## তথ্যসূত্র

বিষয়শ্রেণী:কলকাতা মেট্রোর স্টেশন
বিষয়শ্রেণী:উত্তর চব্বিশ পরগনা জেলার রেলওয়ে স্টেশন
তোয়াব খান

**তোয়াব খান** (জন্ম:২৪ এপ্রিল ১৯৩৪ - মৃত্যু: ১ অক্টোবর ২০২২) হলেন একজন বাংলাদেশী সাংবাদিক। তিনি বাংলাদেশের বাংলা দৈনিক সংবাদপত্র জনকন্ঠের উপদেষ্টা সম্পাদক ছিলেন। ৮ অক্টোবর ২০২১ সালে তিনি পুনরায় দৈনিক বাংলার সম্পাদকের দায়িত্ব গ্রহণ করেন। তিনি এ পত্রিকাটির প্রথম সম্পাদক ছিলেন।   সাংবাদিকতায় অনন্য অবদানের জন্য বাংলাদেশ সরকার তাকে ২০১৬ সালে একুশে পদক প্রদান করে।

## জন্ম ও পরিচয়
তোয়াব খান ১৯৩৪ সালের ২৪ এপ্রিল সাতক্ষীরার রসুলপুর গ্রামে জন্মগ্রহণ করেন। সাংবাদিক মাওলানা আকরাম খাঁ ছিলেন তার মামা।
## কর্মজীবন
১৯৫৫ সালে তোয়াব খান দৈনিক সংবাদ পত্রিকায় কাজ শুরু করেন, ১৯৬১ সালে তিনি এর বার্তা সম্পাদক হিসাবে পদোন্নতি পান এবং ১৯৬৪ সাল পর্যন্ত কাজ করেন। ১৯৬৪ থেকে ১৯৭২ পর্যন্ত বার্তা সম্পাদক হিসেবে দৈনিক পাকিস্তানে কাজ করেন। ১৯৭২ সালে দৈনিক বাংলা পত্রিকায় সম্পাদক হিসেবে যোগ দেন।

১৯৭৩ থেকে ১৯৭৫ পর্যন্ত তোয়াব খান রাষ্ট্রপতি শেখ মুজিবুর রহমানের প্রেস সচিব ছিলেন। ১৯৮৭-১৯৯১ মেয়াদে সাবেক রাষ্ট্রপতি এরশাদ ও প্রথম তত্ত্বাবধায়ক সরকারের প্রধান বিচারপতি সাহাবুদ্দীন আহমদেরও প্রেসসচিব ছিলেন তিনি। ১৯৮০ থেকে ১৯৮৭ সাল পর্যন্ত বাংলাদেশ সরকারের প্রধান তথ্য কর্মকর্তা ছিলেন। বাংলাদেশ প্রেস ইনস্টিটিউটের মহাপরিচালক ছিলেন। মুক্তিযুদ্ধে স্বাধীন বাংলা বেতার কেন্দ্রে শব্দসৈনিক ছিলেন। তার লেখা ও  উপস্থাপনায় স্বাধীন বাংলা বেতার কেন্দ্র থেকে নিয়মিত প্রচারিত হতো ‘পিন্ডির প্রলাপ’।

## মৃত্যু
তোয়াব খান ২০২২ সালের ১লা অক্টোবর দুপুর ১২.৪০ ঘটিকায় ঢাকার গুলশানস্থ ইউনাইটেড হাসপাতালে মৃত্যুবরণ করেন।

## পুরস্কার
* একুশে পদক - ২০১৬ - সাংবাদিকতা।

## তথ্যসূত্র

বিষয়শ্রেণী:২০২২-এ মৃত্যু
বিষয়শ্রেণী:বাংলাদেশী সাংবাদিক
বিষয়শ্রেণী:একুশে পদক বিজয়ী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:১৯৩৪-এ জন্ম
বিষয়শ্রেণী:সাতক্ষীরা জেলার ব্যক্তি
আবুল বাশার (লেখক)

**আবুল বাশার** একজন ভারতীয় বাঙালি লেখক। তিনি পশ্চিমবঙ্গের, মুর্শিদাবাদ জেলার হামারপুর গ্রামে জন্মগ্রহণ করেন। বাশার বামপন্থী ও ধর্মনিরপেক্ষতার জন্য পরিচিত। সাধারণ মানুষের জীবনকে তিনি তাঁর সাহিত্যে বিশেষ ভাবে স্থান দিয়েছেন। এখন তৃণমূলকে সমর্থন করেন। 

## বইগুলি
তার বই *ভোরের প্রসূতি* অবলম্বনে ২০১৯ সালে *সিতারা* চলচ্চিত্রটি মুক্তি পায়। তার রচিত গ্রন্থগুলোর মাঝে উল্লেখযোগ্য হল:
* ফুল বউ
* ভোরের প্রসূতি
* সুরের সম্পান
* জল মাটি আগুনের উপাখ্যান
* ধর্মের গ্রহণ
* ভোর পেটি তারা
* অগ্নিবলাকা
* স্পর্শের বাইরে

## তথ্যসূত্র

বিষয়শ্রেণী:১৯৫১-এ জন্ম
বিষয়শ্রেণী:বাঙালি লেখক
বিষয়শ্রেণী:মুর্শিদাবাদ জেলার ব্যক্তি
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:বাংলা ভাষার লেখক
বিষয়শ্রেণী:জীবিত ব্যক্তি
বিষয়শ্রেণী:আনন্দ পুরস্কার বিজয়ী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের ঔপন্যাসিক
বিষয়শ্রেণী:পশ্চিমবঙ্গের লেখক
দেলানিপুর জামা মসজিদ, পোর্ট ব্লেয়ার

**জামা মসজিদ** হল ভারতের আন্দামান ও নিকোবর দ্বীপপুঞ্জের পোর্ট ব্লেয়ার শহরের দেলানিপুর অঞ্চলে অবস্থিত একটি মসজিদ। এই মসজিদটি **দেলানিপুর মসজিদ** নামেও পরিচিত।

এই মসজিদে স্থানীয় মুসলমান সম্প্রদায় ইদুলফিতর ও ইদুজ্জোহা মহাসমারোহে উদ্‌যাপন করে। প্রতিদিন মসজিদে প্রার্থনার আয়োজন করা হয়।

## তথ্যসূত্র

বিষয়শ্রেণী:আন্দামান ও নিকোবর দ্বীপপুঞ্জের মসজিদ
বিষয়শ্রেণী:আন্দামান ও নিকোবর দ্বীপপুঞ্জের ভবন ও স্থাপনা
পতি পত্নী অউর ভো (২০১৯-এর চলচ্চিত্র)

**পতি পত্নী অউর ভো** (হিন্দি: पति पत्नी और वो, অনুবাদ: স্বামী স্ত্রী আর ও) ২০১৯ সালে মুক্তিপ্রাপ্ত একটি ভারতীয় হিন্দি ভাষার চলচ্চিত্র, যেটি পরিচালনা করেছেন মুদাসসার আজিজ এবং প্রযোজনা করেছেন ভূষণ কুমার।  চলচ্চিত্রটি ১৯৭৮ সালের চলচ্চিত্র *[[পতি পত্নী অউর ভো (১৯৭৮-এর চলচ্চিত্র)|পতি পত্নী অউর ভো]]* এর পুনর্নির্মাণ। চলচ্চিত্রটিতে অভিনয় করেছেন কার্তিক আর্যন , ভূমি পেডনেকার এবং অনন্যা পাণ্ডেসহ আরো অনেকে। ২০১৯ সালের ৪ ফেব্রুয়ারি চলচ্চিত্রটির মুখ্য চিত্রগ্রহণ শুরু হয়। চলচ্চিত্রটি ২০১৯ সালের ৬ ডিসেম্বর মুক্তি পায়।

## অভিনয়ে

* কার্তিক আর্যন - চিন্টু ত্যাগী
* ভূমি পেডনেকার
* অনন্যা পাণ্ডে - মধুলতা
* শরৎ সাক্সেনা - করণ ত্যাগী, চিন্টুর বাবা
* নবনী পারিহার - দেবকী ত্যাগী, চিন্টুর মা

## তথ্যসূত্র

বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:ভারতীয় হাস্যরসাত্মক চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০১৯-এর চলচ্চিত্র
বিষয়শ্রেণী:২০১৯-এর প্রণয়ধর্মী হাস্যরসাত্মক চলচ্চিত্র
বিষয়শ্রেণী:ভারতীয় চলচ্চিত্রের পুনর্নির্মাণ
বিষয়শ্রেণী:টি-সিরিজের চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:কানপুরের পটভূমিতে চলচ্চিত্র
উৎপল দাস

**উৎপল দাস** (; জন্ম ১৪ ডিসেম্বর ১৯৮৬) অসমের একজন প্রসিদ্ধ অভিনেতা।

## তথ্যসূত্র

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আসামের ব্যক্তি
বিষয়শ্রেণী:অসমীয়া অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় মঞ্চ অভিনেতা
মার্ভেল স্টুডিওজ

**মার্ভেল স্টুডিওজ, এলএলসি** (যা ১৯৯৩ থেকে ১৯৯৬ পর্যন্ত মূলত **মার্ভেল ফিল্মস** হিসেবে পরিচিত ছিল) হলো একটি মার্কিন চলচ্চিত্র স্টুডিও যা দ্য ওয়াল্ট ডিজনি কোম্পানির বিভাগ, ওয়াল্ট ডিজনি স্টুডিওস এর একটি অঙ্গপ্রতিষ্ঠান। মার্ভেল স্টুডিওজ মার্ভেল সিনেম্যাটিক ইউনিভার্স এর প্রযোজনার জন্য সুপরিচিত, যা বর্তমানে বিশ্বব্যাপী বক্স অফিসে $২১.৩৮ বিলিয়ন উপার্জন করার মাধ্যমে সর্বসময়ের সর্বোচ্চ-আয়কারী চলচ্চিত্র ফ্র্যাঞ্চাইজি হয়ে ওঠে।

মার্ভেল সিনেম্যাটিক ইউনিভার্স ছাড়াও, মার্ভেল স্টুডিওজ উত্তর আমেরিকার বক্স অফিস আয়ে $১ বিলিয়ন অতিক্রম করা অন্যান্য মার্ভেল চরিত্রের উপর নির্মিত চলচ্চিত্র ফ্র্যাঞ্চাইজির প্রযোজনার কাজেও জড়িত, যার মধ্যে রয়েছে এক্স-মেন এবং স্পাইডার-ম্যান এর বহুসংখ্যক চলচ্চিত্রের ফ্র্যাঞ্চাইজি। 
*স্পাইডার-ম্যান* ফ্র্যাঞ্চাইজিটি সনি পিকচার্স এর কাছে অনুমতিপ্রাপ্ত। ২০১২ সাল থেকে মার্ভেল স্টুডিওজ এর চলচ্চিত্রগুলি ওয়াল্ট ডিজনি স্টুডিওজ মোশন পিকচার্স দ্বারা প্রেক্ষাগৃহে পরিবেশিত হয়, যা পূর্বে ২০০৮ থেকে ২০১১ পর্যন্ত প্যারামাউন্ট পিকচার্স দ্বারা পরিবেশিত হয়েছিল। ইউনিভার্সাল পিকচার্স *[[দ্য ইনক্রেডিবল হাল্ক (চলচ্চিত্র)|দ্য ইনক্রেডিবল হাল্ক]]* চলচ্চিত্রটির পরিবেশনা করে এবং মার্ভেল স্টুডিওজ দ্বারা প্রযোজিত যেকোন ভবিষ্যৎ এর হাল্ক চলচ্চিত্রের পরিবেশনায় প্রথম প্রত্যাখ্যানের অধিকার আছে। অন্যদিকে, সনি পিকচার্স *[[স্পাইডার-ম্যান: হোমকামিং]]* (২০১৭) এবং *[[স্পাইডার-ম্যান: ফার ফ্রম হোম]]* এর পরিবেশনা করে এবং মার্ভেল স্টুডিওজ এর সাথে সংযোজিত ভবিষ্যৎ এর যেকোন প্রযোজিত স্পাইডার-ম্যান চলচ্চিত্রের পরিবেশনা করবে। পূর্বে, ডিজনির ২০১৫-এর আগস্টে কোম্পানিগুলির পুনঃসংগঠিত হওয়া পর্যন্ত স্টুডিওটি মার্ভেল এন্টারটেইনমেন্ট এর একটি অঙ্গপ্রতিষ্ঠান ছিল।

## তথ্যসূত্র

বিষয়শ্রেণী:১৯৯৩-এ প্রতিষ্ঠিত মার্কিন কোম্পানি
বিষয়শ্রেণী:মার্ভেল স্টুডিওজ
বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি
বিষয়শ্রেণী:ডিজনি অধিগ্রহণ
বিষয়শ্রেণী:২০০৯-এর অধিগ্রহণ ও একত্রীকরণ
বিষয়শ্রেণী:মার্ভেল এন্টারটেইনমেন্ট
ক্যাপ্টেন মার্ভেল

**ক্যাপ্টেন মার্ভেল** একটি আমেরিকান কাল্পনিক কমিক মার্ভেল কমিক্সের দ্বারা প্রকাশিত সুপারহিরো কমিক বই । এটি কার্টুনিস্ট জো সাইমন এবং জ্যাক কির্বি দ্বারা তৈরি করা হয়েছে। চরিত্রটি প্রথম প্রকাশ পায় মার্ভেল কমিক্সের পূর্বসুরী চরিত্র থেকে। ক্যাপ্টেন মার্ভেল  কমিকসটির গল্প সাজানো হয়েছিল একজন দেশপ্রেমিক ও পৃথিবীর অতিমানবীয় আকাশ সৈন্য হিসাবে।

## চলচ্চিত্র
এই কমিকের উপর ২০১৮ সালে **ক্যাপ্টেন মার্ভেল** নামে একটি চলচ্চিত্র নির্মাণ করা হয়েছে।  
## তথ্যসূত্র

## বহিঃসংযোগ

* 
* 
* Captain America Library (fan site). Archived from the original on July 8, 2011.

* 
* Captain America cover gallery 
* 

বিষয়শ্রেণী:মার্ভেল কমিক সুপারহিরো
বিষয়শ্রেণী:চলচ্চিত্রে অভিযোজিত মার্ভেল কমিক
উয়েফা ইউরো ২০২০-এর সম্প্রচার স্বত্ব

উয়েফা ইউরো ২০২০ একটি ফুটবল টুর্নামেন্ট যা ২০২০ সালের জুন এবং জুলাই মাসে উয়েফা সদস্যভুক্ত ২৪টি দেশের অংশগ্রহণে অনুষ্ঠিত হবে। টুর্নামেন্টটি সারা বিশ্বের বিভিন্ন টেলিভিশন চ্যানেল এবং রেডিও চ্যানেলে সম্প্রচার করা হবে।

## টেলিভিশন চ্যানেল
### উয়েফাভুক্ত দেশ

### অন্যান্য দেশ

## রেডিও চ্যানেল

## তথ্যসূত্র

বিষয়শ্রেণী:উয়েফা ইউরো ২০২০
জোয়েল গ্রে

**জোয়েল গ্রে** (জন্ম: **জোয়েল ডেভিড কাট্‌জ**; ১১ এপ্রিল ১৯৩২) হলেন একজন মার্কিন অভিনেতা, গায়ক, নৃত্যশিল্পী, পরিচালক ও আলোকচিত্রী। তিনি সঙ্গীতনাট্য *ক্যাবারে* (১৯৬৬)-এ অভিনয় করে সেরা চরিত্রাভিনেতা বিভাগে টনি পুরস্কার অর্জন করেন এবং এর ১৯৭২ সালের *[[ক্যাবারে (১৯৭২-এর চলচ্চিত্র)|চলচ্চিত্রায়নে]]* অভিনয় করে শ্রেষ্ঠ পার্শ্ব অভিনেতা বিভাগে অস্কার, ও গোল্ডেন গ্লোব পুরস্কার এবং সেরা নবাগত অভিনেতা বিভাগে বাফটা পুরস্কার অর্জন করেন। এছাড়া তিনি *রেমো উইলিয়ামস: দি অ্যাডভেঞ্চার বিগিনস* (১৯৮৫)-এ অভিনয় করে সেরা পার্শ্ব অভিনেতা বিভাগে আরেকটি গোল্ডেন গ্লোব পুরস্কারের মনোনয়ন লাভ করেন।

তিনি মঞ্চে সঙ্গীতনাট্য *জর্জ এম!* (১৯৬৮)-এ মূল জর্জ এম. কোহ্যান চরিত্রে, *গুডটাইম চার্লি* (১৯৭৫)-এ চার্লি এবং *দ্য গ্র্যান্ড টুর* (১৯৭৯)-এ এস এল জ্যাকবভ্‌স্কি চরিত্রে অভিনয় করে সঙ্গীতনাট্যে মুখ্য অভিনেতা বিভাগে তিনটি টনি পুরস্কারের মনোনয়ন লাভ করেন। এছাড়া তিনি *শিকাগো* (১৯৯৬) সঙ্গীতনাট্যে আমোস হার্ট চরিত্রে অভিনয় করে সেরা চরিত্রাভিনেতা বিভাগে ড্রামা ডেস্ক পুরস্কারর অর্জন করেন এবং সঙ্গীতনাট্য *উইকড* (২০০৩)-এ উইজার্ড অব অজ চরিত্রে অভিনয় করেন। টেলিভিশনে তিনি *ব্রুকলিন ব্রিজ* (১৯৯২-৯৩) ধারাবাহিকে অভিনয় করে হাস্যরসাত্মক ধারাবাহিকে সেরা অতিথি অভিনেতা বিভাগে প্রাইমটাইম এমি পুরস্কারের মনোনয়ন লাভ করেন।

## চলচ্চিত্রের তালিকা
### চলচ্চিত্র

## তথ্যসূত্র

## বহিঃসংযোগ

* 
* 

বিষয়শ্রেণী:১৯৩২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:ক্লিভল্যান্ডের অভিনেতা
বিষয়শ্রেণী:মার্কিন আলোকচিত্রী
বিষয়শ্রেণী:মার্কিন গায়ক
বিষয়শ্রেণী:মার্কিন ইহুদি অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন নৃত্যশিল্পী
বিষয়শ্রেণী:সমকামী অভিনয়শিল্পী
বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:টনি পুরস্কার বিজয়ী
বিষয়শ্রেণী:ড্রামা ডেস্ক পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী
বিষয়শ্রেণী:বাফটা পুরস্কার বিজয়ী
বিষয়শ্রেণী:মার্কিন এলজিবিটিকিউ বিনোদন শিল্পী
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:মার্কিন আলোকচিত্রশিল্পী
বিষয়শ্রেণী:অডিওবই পাঠক
বিষয়শ্রেণী:এলজিবিটিকিউ ইহুদি
বিষয়শ্রেণী:লস অ্যাঞ্জেলেসের অভিনেতা
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:মার্কিন এলজিবিটিকিউ নৃত্যশিল্পী
বদ্রীনাথ কি দুলহনিয়া

***বদ্রীনাথ কি দুলহানিয়া*** 
(বাংলা: বদ্রীনাথের বধূ) ২০১৭ সালের হিন্দি প্রেমের হাস্যরসাত্মক ছবি।

## কাহিনী

## শ্রেষ্ঠাংশে
*বরুণ ধবন
*আলিয়া ভাট
*অপারশক্তি খুরানা
*গওহর খান
*আকাঙ্খা সিং

## সঙ্গীত

## পুরস্কার

## তথ্যসূত্র

## বহিঃসংযোগ

* Badrinath Ki Dulhania at Bollywood Hungama
* 
* 
*

বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:২০১০-এর দশকের প্রণয়ধর্মী হাস্যরসাত্মক চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:২০১০-এর দশকের সিক্যুয়াল চলচ্চিত্র
বিষয়শ্রেণী:ভারতীয় ধারাবাহিক চলচ্চিত্র
বিষয়শ্রেণী:আমাল মালিক সুরারোপিত চলচ্চিত্র
বিষয়শ্রেণী:রাজস্থানে ধারণকৃত চলচ্চিত্র
বিষয়শ্রেণী:ফক্স স্টার স্টুডিওসের চলচ্চিত্র
মধ্যপ্রদেশ বিধানসভা নির্বাচন, ২০১৮

২০১৮ সালের ২৮ নভেম্বর ভারতের মধ্যপ্রদেশ রাজ্যের ২৩০টি বিধানসভা কেন্দ্রের বিধায়ক নির্বাচনের জন্য **মধ্যপ্রদেশ বিধানসভা নির্বাচন** অনুষ্ঠিত হয়। এই নির্বাচনটিকে ভারতীয় জনতা পার্টি (বিজেপি) ও ভারতীয় জাতীয় কংগ্রেসের (কংগ্রেস) মধ্যে প্রত্যক্ষ রাজনৈতিক যুদ্ধ মনে করা হয়েছিল। একদিকে যেমন রাজ্যের শিবরাজ সিং চৌহান সরকার চতুর্থবারের জন্য জয়লাভ করার চেষ্টা করছিল, অন্যদিকে কংগ্রেস ২০১৩ সালের নির্বাচনে হারের পর রাজ্যে সরকার গঠনের লক্ষ্যে নির্বাচনে অবতীর্ণ হয়েছিল। এই নির্বাচনের পর ত্রিশঙ্কু বিধানসভা গঠিত হয়। কংগ্রেস এই নির্বাচনে একক বৃহত্তম দল হিসেবে উঠে আসে। কিন্তু সর্বাধিক সংখ্যক ভোট পায় বিজেপি।

## প্রেক্ষাপট
মধ্যপ্রদেশ বিধানসভার মেয়াদ শেষ হওয়ার কথা ছিল ২০১৯ সালের ৭ জানুয়ারি তারিখে।

## সময়সূচি
২০১৮ সালের ৬ অক্টোবর নির্বাচনের তারিখ ঘোষিত হয় এবং ২৮ নভেম্বর নির্বাচন অনুষ্ঠিত হয়। এরপর ১১ ডিসেম্বর ফলাফল ঘোষিত হয়।

## জনমত সমীক্ষা
জনমত সমীক্ষাগুলিতে বিজেপি ও কংগ্রেসের মধ্যে কঠিন নির্বাচনী প্রতিযোগিতার ইঙ্গিত পাওয়া গিয়েছিল।

## বুথফেরত সমীক্ষা
অধিকাংশ বুথফেরত সমীক্ষায় বিজেপি ও কংগ্রেসের মধ্যে "হাড্ডাহাড্ডি লড়াই"য়ের ভবিষ্যদ্বাণী করা হয়েছিল। পোল অফ পোলস উল্লেখ করেছিল, বিজেপি ও কংগ্রেসের মধ্যে আসন সংখ্যার ব্যবধান খুব বেশি হবে না। যদিও কোনও দলই সরকার গঠনের উপযুক্ত সংখ্যাগরিষ্ঠতা পাবে না।

## ফলাফল
### প্রাপ্ত আসন ও ভোটের ভাগ
এই নির্বাচনের ফলে ত্রিশঙ্কু বিধানসভা গঠিত হয়। ১১৪টি আসন জয় করে কংগ্রেস একক বৃহত্তম দল হিসেবে উঠে এলেও সংখ্যাগরিষ্ঠতা অর্জনে ব্যর্থ হয়। অন্যদিকে বিজেপি ৪১.০% ভোট পেয়ে সর্বাধিক ভোট-প্রাপ্ত দল হিসেবে উঠে আসে। একটি বিশ্লেষণে দেখা গিয়েছে বিজেপি সাতটি আসন খুব কম মার্জিনে (<১০০০) কংগ্রেসের কাছে পরাজিত হয়েছে। নির্বাচনে দলগুলির প্রাপ্ত আসন ও ভোটের ভাগের পরিসংখ্যান নিম্নরূপ:

## তথ্যসূত্র

## বহিঃসংযোগ
*ভারতের নির্বাচন কমিশন 

বিষয়শ্রেণী:২০১৮-এ ভারতে রাজ্য বিধানসভা নির্বাচন
২০১৮
মস্তকবিহীন সন্ন্যাসিনী

**মস্তকবিহীন সন্ন্যাসিনী** একটি হল ভূতের গল্প যেটি কানাডার মিরামিচি শহরের ফ্রেঞ্চ ফোর্ট কভের সাথে সম্পর্কিত।

## কিংবদন্তি
সপ্তদশ শতাব্দীর মাঝামাঝি সময়ে সিস্টার মেরি ইন ইনকন্যু নামের এক সন্ন্যাসিনী  বাস করতেন এলাকাটিতে যাঁর শিরশ্ছেদ করা হয়েছিল। তাঁর সম্পর্কে দুইটি গল্প প্রচলিত আছে।
প্রথম গল্প অনুসারে তাঁকে এক পাগল শিকারি শিরশ্ছেদ করে সেই মাথা নিয়ে জঙ্গলের ভিতরে ঢুকে পড়ে। আরেকটি গল্প অনুসারে এক খাজানার অবস্থান প্রকাশ করতে অস্বীকার করার পর দুই নাবিক তাঁর শিরশ্ছেদ করেছিলেন। বলা হয়ে থাকে, সিস্টার মেরির মাথা পাওয়া যায় নি কখনো এবং সিস্টার মেরির আত্মা ফ্রেঞ্চ ফোর্ট কভে তাঁর মস্তকের সন্ধানে ঘোরাঘুরি করে থাকে। বিষয়টি ফ্রেঞ্চ ফোর্ট কভকে পর্যটক আকর্ষণের ক্ষেত্রে ভূমিকা পালন করে থাকে।

## তথ্যসূত্র

বিষয়শ্রেণী:ভূত
বিষয়শ্রেণী:অলৌকিক কিংবদন্তি
পাকিস্তান হিন্দু পরিষদ

**পাকিস্তান হিন্দু কাউন্সিল বা পাকিস্তান হিন্দু পরিষদ** পাকিস্তানের সকল হিন্দুদের প্রতিনিধি সংস্থা। এটি ২০০৫ সালে শ্রী রমেশ কুমার ভাঙ্কওয়ানি দ্বারা প্রতিষ্ঠিত হয়েছিল।

## ইতিহাস
হিন্দুধর্ম পাকিস্তান  প্রতিষ্ঠিত হওয়ার পর থেকেই  বিদ্যমান। ২০০৫ সালে *পাকিস্তান হিন্দু কাউন্সিল* নিবন্ধিত হয়েছিল। 

## মিশন ও সংগঠন
পিএইচপি সামাজিক ও রাজনৈতিক বিষয়ে হিন্দু সম্প্রদায়কে প্রতিনিধিত্ব করে। তাদের আগ্রহ, অগ্রিম শিক্ষা ও সুযোগ রক্ষা করার জন্য তাদের একত্রিত করে এবং মৌলিক অধিকার ও স্বাধীনতা রক্ষা করে। পাকিস্তান জুড়ে হিন্দুদের পূজা ও সমাবেশের সুরক্ষা দেয়।হোলিকে পাকিস্তানে সরকারি ছুটি ঘোষণা করতে এর ভুমিকা ছিল।  

কাউন্সিল এছাড়াও  গণবিবাহের আয়োজন করে।

## পরিচালনা পর্ষদ
শাসক গোষ্ঠীর ১৫ টি আসন রয়েছে, যাতে পাকিস্তান জুড়ে হিন্দুরা  প্রতিদ্বন্দ্বিতা করে। 

## সংখ্যালঘু অধিকার
কাউন্সিল হিন্দুদের সংখ্যালঘু অধিকার রক্ষা করে । এটি জোরপূর্বক বিয়ে, ভীতি প্রদর্শন, জোরপূর্বক বিয়ে,ধর্মান্তর ইত্যাদি ও হিন্দু মেয়েদের অপহরণ, ব্যাপক ধর্মান্তরকরণ,তাদের সাথে সহিংসতা এই বিষয়গুলি তুলে ধরার জন্য খবরে এসেছে। 

## আরো দেখুন

* হিন্দুধর্ম
* পাকিস্তানে হিন্দুধর্ম
* হিন্দু ও বৌদ্ধ স্থাপত্যের ঐতিহ্য পাকিস্তান
* পাকিস্তানের অনুসৃত জাতি ফেডারেশন
* ইভাকু ট্রাস্ট সম্পত্তি বোর্ড
* পাকিস্তানে হিন্দু মন্দিরের তালিকা

## তথ্যসূত্র


## বহিঃসংযোগ

* প্রাতিষ্ঠানিক ওয়েবসাইট 

বিষয়শ্রেণী:পাকিস্তান ভিত্তিক হিন্দু সংগঠন
বিষয়শ্রেণী:২০০৫-এ প্রতিষ্ঠিত ধর্মীয় সংগঠন
বিষয়শ্রেণী:পাকিস্তানে হিন্দুধর্ম
বিষয়শ্রেণী:২১শ শতাব্দীতে প্রতিষ্ঠিত হিন্দু সংগঠন
সনি ওয়াহ

**সনি ওয়াহ** সনি পিকচার্স নেটওয়ার্ক ইন্ডিয়ার মালিকানাধীন একটি ভারতীয় টেলিভিশন চ্যানেল। এটি দেশের ছোট ছোট শহর এবং গ্রামীণ এলাকাগুলির শ্রোতাদের প্রতি নজর রেখে অনুষ্ঠানমালা প্রচার করে থাকে। এটি হিন্দি চলচ্চিত্র ছাড়াও দক্ষিণ ভারতীয় চলচ্চিত্র হিন্দি ভাষায় ডাবিং করে সম্প্রচার করে থাকে।

## তথ্যসূত্র

বিষয়শ্রেণী:ভারতের চলচ্চিত্র চ্যানেল
বিষয়শ্রেণী:সনি পিকচার্স নেটওয়ার্ক ইন্ডিয়া
বিষয়শ্রেণী:বলিউড ভিত্তিক চলচ্চিত্র চ্যানেল
বিষয়শ্রেণী:ভারতের টেলিভিশন নেটওয়ার্ক
বিষয়শ্রেণী:সনি পিকচার্স এন্টারটেইনমেন্ট
বিষয়শ্রেণী:ভারতের হিন্দি ভাষার টেলিভিশন চ্যানেল
বিষয়শ্রেণী:২০১৬-এ প্রতিষ্ঠিত টেলিভিশন চ্যানেল ও স্টেশন
শ্রী বরুণদেব মন্দির

**শ্রী বরুণ দেব মন্দির** (     ) হল একটি হিন্দু মন্দির।এটি পাকিস্তানের সিন্ধু প্রদেশের করাচি শহরের মনোরা দ্বীপের সমুদ্র সৈকতের নিকটে  অবস্থিত । মন্দিরটি  হিন্দুধর্মের জলের প্রতিনিধিত্বকারী দেবতা বরুণকে উৎসর্গকৃত। 

## পূর্ব অবস্থা
alt=|থাম্ব|সমুদ্র সৈকতের কাছাকাছি মন্দিরটি নির্মিত হয়েছিল
মন্দিরের শিলালিপি অনুসারে মন্দিরটি অন্তত ১০০০ বছরের প্রাচীন। স্থানীয় কিংবদন্তি অনুসারে অগণিত বার তুর্কি আর মোগলদের হাতে বিধ্বস্ত আর লুণ্ঠিত হবার পর ষোড়শ শতাব্দীতে এক ধনি হিন্দু নাবিক ভোজমল ন্যান্সি ভাটিয়া কালাতের খান সর্দারের নিকট থেকে সমগ্র মনোরা দ্বীপটি ক্রয় করে বরুণদেবের এই সুপ্রাচীন মন্দিরটি পুনঃরসংস্কার করেন। কালাতের খান  সেই সময়ে উপকূল বরাবর বেশিরভাগ জমির মালিক ছিলেন ও তার পরিবার  মন্দিরটির দখল নেয়।  

মন্দিরের নির্মাণের সঠিক সাল জানা যায় না  তবে এটি ব্যাপকভাবে বিশ্বাস করা হয় যে ১৯১৭-১৮১৮ সালে বর্তমান কাঠামোর পুননির্মাণ করা হয়েছিল। 

শিলালিপিতে দেবনাগরিতে আছে,

*ওম, বরুণ দেব মন্দির* ।

সামনের গেটে *সিন্ধুতে* লেখা শিলালিপিটি বলছে, ভ্রিয়ার *শেঠ হারচন্দ মল দয়াল দাসের পবিত্র স্মৃতিতে পুত্ররা  উৎসর্গ করেছে* ।  ভ্রিয়া  শহরটি সিন্ধু প্রদেশের  নওশহরো ফিরোজ জেলায়  অবস্থিত।১৯৯২ সালে অয্যোধ্যায় রাম মন্দির আন্দোলনের সময় দুই প্রতিবেশী  রাষ্ট্র পাকিস্তান আর বাংলাদেশে বেশ কিছু হিন্দু মন্দির বিধ্বস্ত আর ধ্বংসপ্রাপ্ত হয়। সেই সময় ধর্মান্ধ  জনতার রোষে ধ্বংসপ্রাপ্ত হয় এই মন্দিরটিও। এরপর থেকে আজ পর্যন্ত এই মন্দিরটি  পর্যটকদের জন্য পাব্লিক টয়লেট হিসাবে ব্যবহার করেছে পাকিস্তানের  প্রশাসন।

## বর্তমান অবস্থা
বর্তমানে, এই মন্দিরটি পাকিস্তান হিন্দু পরিষদের অধীনে। ইভাকু ট্রাস্ট সম্পত্তি বোর্ড এই প্রাচীন ঐতিহ্য রক্ষা বা সংরক্ষণ কিছুই করেনি।

আজ মন্দিরটি জীর্ণ অবস্থায় রয়েছে ।কারণ আর্দ্র বাতাস কাঠামো খাচ্ছে এবং মন্দিরের দেয়ালের উপর সমৃদ্ধ ভাস্কর্যগুলি ধীরে ধীরে ক্ষয় হয়ে যাচ্ছে। মার্কিন সরকার-তহবিল প্রকল্পের অধীনে সিন্ধু এক্সপ্লোরেশন অ্যান্ড অ্যাডভেঞ্চার সোসাইটি (SEAS ) দ্বারা কাঠামো রক্ষা ও সংরক্ষণের প্রচেষ্টা চলছে। 

## আরো দেখুন

* পাকিস্তানে হিন্দুধর্ম
* ইভাকু ট্রাস্ট সম্পত্তি বোর্ড
* পাকিস্তান হিন্দু কাউন্সিল
* হিংলাজ
* [কালী মন্দির, কলাত]
* [কটাস রাজ মন্দির
* মুলতান সূর্য মন্দির
* প্রহ্লাদপুরী মন্দির, মুলতান
* সাধু বেলো
* শিবহরকরায়
* অমরকোট শিব মন্দির
* তিল্লা জোগিয়াঁ মন্দির

## তথ্যসূত্র


বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:পাকিস্তানের হিন্দু মন্দির
বিষয়শ্রেণী:বরুণ দেবের মন্দির
বিষয়শ্রেণী:করাচির হিন্দু মন্দির
বরুণ (দেবতা)

**বরুণ** (সংস্কৃত: वरुण) হিন্দু ধর্মের প্রধান বৈদিক দেবতা। প্রাচীন বৈদিক ধর্মের মধ্যে তাঁর স্থান খুবই গুরুত্বপূর্ণ ছিল, কিন্তু বেদে তাঁর রূপ এতটা বিচিত্র যে তার প্রাকৃতিক চিত্রণ কঠিন। বিশ্বাস করা হয় যে বরুণের অবস্থান অন্যান্য বৈদিক দেবতাদের চেয়ে প্রাচীন। তাই বৈদিক যুগে, বরুণ কোনো প্রাকৃতিক পদার্থের পাঠক নন। 

অগ্নি ও ইন্দ্রের পরিবর্তে বরুণকে সম্বোধিত মন্ত্রের পরিমাণ খুবই কম, তবে এঁর গুরুত্ব কম নয়। ইন্দ্র মহান যোদ্ধা হিসেবে পরিচিত, তাই বরুণকে এক মহান নৈতিক শক্তি   হিসেবে বিবেচনা করা হয়েছে। সত্য হল সেই শক্তি। বেশিরভাগ শ্লোকগুলোতে, সন্তানের প্রতি তার ভালবাসার অনুভূতি রয়েছে। ঋগ্বেদের বেশিরভাগ সূক্তে বরুণের নিকট পাপের জন্য ক্ষমা প্রার্থনা করা হয়েছে। বরুণ, ইন্দ্র ইত্যাদি অন্যান্য দেবতার মহিমা বর্ণনা করা হয়েছে। বরুণ সম্পর্কিত প্রার্থনাগুলি ভক্তি সম্পর্কিত ঘনিষ্ঠতা প্রদর্শন করে।  উদাহরণস্বরূপ, ঋগ্বেদের সপ্তম ভাগে, তার জন্য সুন্দর প্রার্থনা গান পাওয়া যায়। তাদেরকে "অসুর" নাম দেওয়া হয়েছিল। যারা দেবতাদের "সুর" গোষ্ঠীর থেকে পৃথক ছিল। তাদের যাদুকরী ক্ষমতা ছিল, যার নাম ছিল মায়া । ঐতিহাসিকরা বিশ্বাস করেন যে পারসী ধর্মে অসুর বরুণকে "আহুরা মাজদা" বলা হয়। পরে পৌরাণিক কাহিনীতে, বরুণকে জলের দেবতা বানানো হয়েছিল। তামিল ব্যাকরণ  টলকাপ্পিয়মে সমুদ্র ও বৃষ্টির দেবতা হিসাবে তাঁর উল্লেখ রয়েছে।তিনি পশ্চিম দিকের অভিভাবক দেবতা। কিছু গ্রন্থে তিনি বৈদিক ঋষি বশিষ্ঠের জনক।
বরুণ দেবকে জাপানী বৌদ্ধ পুরাণে স্যুটেন হিসাবে পাওয়া যায় ।তাঁকে জৈন ধর্মেও পাওয়া যায়।

## ব্যুৎপত্তি
"বৃঞ বরণে, বর ঈপ্সায়াম" এই ধাতু হতে উণাদি "উনন্" প্রত্যয় করে বরুণ শব্দ সিদ্ধ হয়। "য়ঃ সর্বান্ শিষ্টান্ মুমুক্ষুন্ ধর্মাত্মানো বৃণোত্যথবা য়ঃ শিষ্টৈর্মুমুক্ষুভির্ধর্মাত্মাভিব্রিয়তে বর্য়্যতে বা স বরুণঃ পরমেশ্বরঃ"। যিনি আত্মযোগী, বিদ্বান্, মুমুক্ষু এবং ধর্মাত্মাদেরকে স্বীকার করেন অথবা শিষ্ট, মুমুক্ষু এবং ধর্মাত্মাদের গ্রহণীয় হন সেই ঈশ্বরের নাম " বরুণ"। অথবা "বরুণো নাম বরঃ শ্রেষ্ঠঃ" পরমেশ্বর সর্বাপেক্ষা শ্রেষ্ঠ বলে তাঁর নাম বরুণ।
## সিন্ধি হিন্দু
বাম|থাম্ব|200x200পিক্সেল|ঝুলেলালকে সিন্ধু হিন্দুরা বরুণের অবতার বলে মনে করেন।
ঝুলেলালকে সিন্ধু হিন্দুরা বরুণের অবতার বলে বিশ্বাস করেন। তারা তার সম্মানে চেতি চাঁদের উৎসব পালন করে। এই উৎসবটি বসন্ত এবং শস্যের আগমনকে চিহ্নিত করে। তবে সিন্ধি সম্প্রদায়ের মতে  মিরখশাহ নামে অত্যাচারী মুসলিম শাসকের অত্যাচার থেকে বাঁচার জন্য হিন্দু দেবতা বরুণের কাছে প্রার্থনা করার পরে ১০০৭ সালে উদেরোলালের  জন্ম হয়। উদেরোলাল একজন বৃদ্ধ যোদ্ধার রুপ নেন।  যিনি মিরখশাকে  তিরস্কার করে  বলেছিলেন যে মুসলমান এবং হিন্দুরা সমান ধর্মীয় স্বাধীনতার অধিকার র‍য়েছে। তিনি ঝুলেলাল হিসাবে সিন্ধুতে উভয় ধর্মের লোকদের পূজিত হয়েছিলেন। তিনি সুফি মুসলিম অনুসারীদের মধ্যে ঝুলেলাল "খাজা খিজির" বা "শেখ তাহিত" নামে পরিচিত। এই কিংবদন্তি অনুসারে হিন্দু সিন্ধিরা নতুন বছরকে উদেরোলালের জন্মদিন হিসাবে পালন করেন।

## বরুণ দেবের মন্দির
* শ্রী বরুণদেব মন্দির
* তানাহ লট মন্দির

## তথ্যসূত্র

## বহিঃসংযোগ
* Asura Varuna, R. N. Dandekar (1939)
* Great Vayu and Greater Varuna, Mary Boyce (1993)

বিষয়শ্রেণী:আদিত্য
বিষয়শ্রেণী:হিন্দু দেবতা
বিষয়শ্রেণী:দিকপাল
বিষয়শ্রেণী:বৈদিক দেবদেবী
বিষয়শ্রেণী:সমুদ্র এবং নদীর দেবতা
বিষয়শ্রেণী:আকাশ এবং আবহাওয়ার দেবতা
বিষয়শ্রেণী:পাতাল দেবতা
বিষয়শ্রেণী:ন্যায়বিচার দেবতা
বিষয়শ্রেণী:জল ও হিন্দুধর্ম
বিষয়শ্রেণী:বরুণ
কাজী এবাদুল হক

**কাজী এবাদুল হক** (১ জানুয়ারি ১৯৩৬ — ১৪ জুলাই ২০২২) ছিলেন বাংলাদেশের সুপ্রিম আদালতের আপিল বিভাগের সাবেক বিচারপতি। বাংলা ভাষা আন্দোলনে অবদানের জন্য বাংলাদেশ সরকার ২০১৬ সালে তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।

## জন্ম, শিক্ষা ও ভাষা আন্দোলন
এবাদুল হক ১৯৩৬ সালের ১লা জানুয়ারি ফেনী জেলার বালীগাঁও গ্রামে জন্মগ্রহণ করেছিলেন। তার পিতা কাজী আবদুল হক এবং মাতা হুরেনেছা বেগম। তিনি ফেনী উচ্চ বিদ্যালয় থেকে ১৯৫১ সালে মাধ্যমিক পাস করেন। পরে তিনি ঢাকা কলেজে উচ্চ মাধ্যমিকে ভর্তি হন এবং ছয়মাস সেখানে পড়াশোনা করেন। এই সময়ে তিনি কলেজের ছাত্র সংসদের নির্বাচিত আপ্যায়ন বিষয়ক সম্পাদক ছিলেন। ঢাকা কলেজ থেকে তিনি ফেনী কলেজে স্থানান্তরিত হন এবং ১৯৫২ সালে ফেনী কলেজের ছাত্র সংসদের সাহিত্য বিষয়ক সম্পাদক নির্বাচিত হন। ১৯৫৩ সালে তিনি ফেনী কলেজ থেকে উচ্চ মাধ্যমিক পাস করেন। ১৯৫২ সালে তিনি ফেনী শহরে বাংলা ভাষা আন্দোলনে অগ্রণী ভূমিকা পালন করেন। তিনি ১৯৫৪ ও ১৯৫৫ সালে ফেনী ভাষা সংগ্রাম পরিষদের আহ্বায়ক ছিলেন। পরবর্তী কালে তিনি ১৯৫৫ সালে স্নাতক এবং ১৯৫৯ সালে ঢাকা বিশ্ববিদ্যালয় থেকে এলএলবি উপাধি অর্জন করেন।

## কর্মজীবন
কাজী এবাদুল হক ১৯৫৯ সালে ফেনী মহকুমা আদালতে আইন পেশায় যুক্ত হওয়ার মধ্য দিয়ে তার কর্মজীবন শুরু করেন। ১৯৬৫ সালে তিনি ঢাকা জেলা আদালতে যোগদান করেন। ১৯৬৬ সালে ঢাকা উচ্চ আদালতের আইনজীবী নিযুক্ত হন এবং ১৯৭২ থেকে ১৯৮৯ সাল পর্যন্ত বাংলাদেশ সুপ্রিম কোর্টের আইনজীবী হিসেবে নিয়োজিত ছিলেন। ১৯৯০ সালে তিনি উচ্চ আদালত বিভাগের বিচারপতি পদে যোগদান করেন। উচ্চ আদালত বিভাগের বিচারপতি থাকাকালীন ১৯৯৮ সালে "নজরুল ইসলাম বনাম রাষ্ট্র" মামলার রায়টি বাংলায় প্রদান করে নজির সৃষ্টি করেন। তাঁর এবং বিচারপতি হামিদুল হক সমন্বয়ে গঠিত বেঞ্চটিই প্রথম বাংলা ভাষায় রায় দেয়, যা আইন সাময়িকীতে (ঢাকা ল' রিপোর্টার্স ৫০ ও ৫১ ডিএলআর) প্রকাশিত হয়। ২০০০ সালে তিনি আপিল বিভাগে বিচারপতি পদে পদোন্নতি লাভ করেন। ২০০১ সালে তিনি বাংলাদেশ সুপ্রিম কোর্টের আপিল বিভাগের বিচারপতির পদ থেকে অবসর নেন।

## মৃত্যু
কাজী এবাদুল হক ২০২২ সালের ১৪ই জুলাই রাত ১২.৪৫ মিনিটে ঢাকার শমরিতা হাসপাতালে বার্ধক্যজনিত কারণে হৃদযন্ত্রের ক্রিয়া বন্ধ হয়ে ইন্তেকাল করেন।

## তথ্যসূত্র

বিষয়শ্রেণী:১৯৩৬-এ জন্ম
বিষয়শ্রেণী:ফেনী জেলার ব্যক্তি
বিষয়শ্রেণী:বাংলাদেশী আইনজীবী
বিষয়শ্রেণী:বাংলাদেশী বিচারক
বিষয়শ্রেণী:একুশে পদক বিজয়ী
বিষয়শ্রেণী:বাংলাপিডিয়ার সম্পাদক
বিষয়শ্রেণী:ভাষা আন্দোলনে একুশে পদক বিজয়ী
বিষয়শ্রেণী:২০২২-এ মৃত্যু
বিষয়শ্রেণী:২০শ শতাব্দীর বিচারক